62023CO0775_INF
Rješenje Suda (deveto vijeće) od 7. listopada 2025. –Bursa Română de Mărfuri (Zakonski monopol za usluge posredovanja u sektoru električne energije)
(predmet C-775/23)
„Zahtjev za prethodnu odluku – Članak 53. stavak 2. i članak 94. Poslovnika Suda – Zahtjev za prikaz činjeničnog konteksta glavnog postupka – Zahtjev navođenja razloga koji opravdavaju potrebu odgovora Suda i veze između odredbi prava Unije čije se tumačenje traži i primjenjivog nacionalnog zakonodavstva – Nepostojanje dostatnih pojašnjenja – Nedopuštenost”
1.
Prethodna pitanja – Dopuštenost – Nužnost dostavljanja Sudu zadovoljavajućih objašnjenja o činjeničnom i pravnom kontekstu – Doseg obveze u području tržišnog natjecanja – Nedovoljne informacije o navedenom kontekstu – Očita nedopuštenost
(čl. 267. UFEU-a; Poslovnik Suda, čl. 53. st. 2. i čl. 94.)
(t. 23.-30., 42.)
2.
Prethodna pitanja – Dopuštenost – Nužnost dostavljanja Sudu zadovoljavajućih objašnjenja o činjeničnom i pravnom kontekstu – Doseg obveze u području temeljnih sloboda – Pitanje upućeno u sporu koji je ograničen samo na jednu državu članicu – Nepostojanje naznake poveznice koja traženo tumačenje čini nužnim za rješenje spora – Nedopuštenost
(čl. 267. UFEU-a; Poslovnik Suda, čl. 53. st. 2. i čl. 94.)
(t. 31.-33., 35., 37.)
Izreka
Zahtjev za prethodnu odluku koji je odlukom od 6. listopada 2023. uputila Curtea de Apel București (Žalbeni sud u Bukureštu, Rumunjska) očito je nedopušten.